Aclopinae

Se systematisk inndeling

Aclopinae er en gruppe av biller som hører til familien skarabider (Scarabaeidae).

Utseende 
Ganske store, blanke, spraglete skarabider. Pronotum er bredest nær roten og nærmest trekantet. Hannens frambein er svært lange, tynne og piggete.
Antennene er korte og 9-leddete.

Levevis 
Larvene og leveviset til disse billene er ukjente. De fleste kjente eksemplarene er hanner, kanskje fordi hunnene ikke kan fly og tilbringer mesteparten av livet under jorden. Hannene kommer av og til til lys om natten.

Utbredelse 
Denne underfamilien finnes nesten utelukkende på den sørlige halvkulen, eneste unntak er én art fra Borneo. De øvrige lever enten i det nordlige Australia eller i det sørlige Sør-Amerika.

Fossiler 
Flere fossile slekter har blitt plassert i denne underfamilien, noen så langt tilbake som i jura-tiden. Dersom denne plasseringen er korrekt er underfamilien av de eldste grupperingene innen Scarabaeoidea.

Systematisk inndeling 
Gruppen blir av og til regnet som en familie for seg, Aclopidae.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilie Aclopinae Blanchard, 1850
 Slekten Aclopus Erichson, 1835 – 5 arter, Brasil og Argentina
 Slekten Desertaclopus Ocampo & Mondaca, 2012 - 3 arter
 Slekten Gracilaclopus Ocampo & Mondaca, 2012 - 8 arter
 Slekten Neophaenognatha Allsopp, 1983 – 4 arter, Argentina, usikkert om den hører hjemme her
 Slekten Phaenognatha Hope, 1842 – 8 arter, nordlige Australia, usikkert om den hører hjemme her
 Slekten Xenaclopus Arrow, 1915 – én art fra Borneo, hører sannsynligvis ikke hjemme her

Kilder 
 Generic Guide to New World Scarabid Beetles – Aclopinae 
 Aclopidae i Encyclopedia of Life

Eksterne lenker 
 

Skarabider
Aclopinae
Biller formelt beskrevet i 1850
Dyr formelt beskrevet av Charles Émile Blanchard